| **Rakvere linn** |
| --- |
| Rakvere-borga sett frå Tarvas-statuenRakvere-borga sett frå Tarvas-statuen Rakvere-borga sett frå Tarvas-statuen |
| 

|  |  |
| --- | --- |
| Flagget til Rakvere linn | Byvåpenet til Rakvere linn |
| **Flagget til Rakvere linn** | **Byvåpenet til Rakvere linn** |

 |
| Plassering |
| 

Rakvere is located in Estland

 |
| Styresmakter |
| Land |  Estland |
| Maakond | Lääne-Viru maakond |
| Borgarmeister | Andres Jaadla |
| Geografi |
| Flatevidd - By |  10,64 km² |
| Innbyggjarar  - Totalt (2008)   - folketettleik | 16 988   1 596,6 /km² |
| Koordinatar | 59°21′0″N 26°21′0″E﻿Koordinatar: 59°21′0″N 26°21′0″E﻿ |
| Tidssone - Ved sommartid | EET (UTC+2) EEST (UTC+3) |
| Diverse annan informasjon |
| **Nettstad:** www.rakvere.ee |

**Rakvere** (tysk *Wesenberg* eller *Wesenbergh*) er ein by og kommune nord i Estland, 20 km sør for Finskebukta. Byen er hovudstad i Lääne-Viru maakond,

Historie
--------

Det er funne spor etter busetnader her tilbake til 200–400-talet e.Kr. Truleg for å verne denne busetnaden vart det reist ei trefestning på Vallimägi. Då danskane tok over området i 1220, reiste dei bygningar i stein. Busetnaden *Tarvanpea* vart første gong nemnd i soga til Henrik av Latvia i 1226. Den nye danske festninga vart kalla *Wesenbergh* på middelnedertysk for første gong i 1252. Slaget ved Rakovor mellom danske og tyske riddarar, samt russarar, fann stad i nærleiken den 18. februar 1268.

Den 12. juni 1302 fekk Rakvere Lübeck-rettar. Då den danske kongen selde Dansk Estland til Den livlandske ordenen i 1346, vart det reiste ei stor borg over den tidlegare festninga. Ordensburg vart verna av tårn og borggardar. Bygginga av eit fransiskanarkloster starta i 1508.

Under livlandskrigen frå 1558 til 1581 var Rakvere under russisk styre og vart hardt råka. Sverige regjerte over byen ei kort stund, før han fall til Det polsk-litauiske samveldet i 1602. Polakkane øydela borga i 1605. Etter at byen kom tilbake til Sverige dette året, vart ein ny bygning reist i ruinane av klosteret. Under den store nordiske krigen vart Rakvere sett i brann i 1703. Med Nystad-traktaten gjekk Rakvere til Det russiske riket, der han vart verande fram til Estland fekk sjølvstende i 1918 etter den første verdskrigen.

I den første perioden med sjølvstende vart fleire utprega bygg reist, som marknadsbygningen, den gamle bankbygningen (i dag SEB Eesti Ühispank) og Rakvere gymnas. I 1930 opna stadionet i byen. Lokale aviser dukka opp, som regionsavisa *Virumaa Teataja*, som først kom ut i 1925. Eit teater vart bygd mot slutten av 1930-åra, og vart opna 24. februar 1940. Teateret kom uskadd frå den andre verdskrigen og er framleis i bruk i dag.

Tarvas-statuen
--------------

Rakvere er kjend for Tarvas-statuen av ein urokse, som vart laga av den estiske skulptøren Tauno Kangro. Det skal visstnok vere den største dyrestatuen i Baltikum. Statuen står på kanten av Vallimägiåsen og vart reist i samband med 700-årsfeiringa av byen. I lag med granittblokka statuen står på, er han sju meter lang, fire meter høg og veg om lag sju tonn. Statuen er laga i bronse.

Bilete
------

* 
* 
* 
* 
* 
*

Bakgrunnsstoff
--------------

* Offisiell nettside Arkivert 2010-07-30 ved Wayback Machine.
* Attraksjonar i Rakvere[*daud lenkje*]
* Bilete av Rakvere om kvelden av Kaiko Lipsmäe Arkivert 2011-07-20 ved Wayback Machine.
* Folketal i Rakvere etter morsmål i 1897

Kjelder
-------

* *Denne artikkelen bygger på «Rakvere» frå Wikipedia på engelsk, den 7. april 2009.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* GeoNames
* MusicBrainz (area)

 |